2013.gada 13.augustā Noteikumi Nr. 545

Rīgā (prot. Nr. 44 138.§)

**Grozījumi Ministru kabineta 2004.gada 30.novembra noteikumos Nr.991**

**"Klasiskā cūku mēra likvidēšanas un draudu novēršanas kārtība"**

Izdoti saskaņā ar

Veterinārmedicīnas likuma

26.panta pirmo daļu un

27.panta trešo daļu

Izdarīt Ministru kabineta 2004.gada 30.novembra noteikumos Nr.991 "Klasiskā cūku mēra likvidēšanas un draudu novēršanas kārtība" (Latvijas Vēstnesis, 2004, 192.nr.; 2007, 80.nr.; 2009, 157.nr.; 2010, 25.nr.) šādus grozījumus:

1. Aizstāt noteikumu tekstā vārdus "uz augsta riska materiālu pārstrādes uzņēmumu" ar vārdiem "uz dzīvnieku izcelsmes blakusproduktu pārstrādes uzņēmumu".

2. Izteikt 3.punktu šādā redakcijā:

"3. Ja konstatē cūku mēra uzliesmojumu vai atsevišķu inficēšanās gadījumu, valsts galvenais pārtikas un veterinārais inspektors par to informē Zemkopības ministriju. Ja cūku mēra uzliesmojums ir tuvu valsts robežai un karantīnas zona aptver divu vai vairāku valstu teritoriju, Pārtikas un veterinārais dienests sadarbojas ar kaimiņvalsts infekcijas slimību uzraudzības kompetento iestādi un vienojas par veicamajiem pasākumiem."

3. Papildināt noteikumus ar 6.1 un 6.2punktu šādā redakcijā:

"6.1 Cūku mēra uzliesmojuma vai atsevišķā inficēšanās gadījumā dzīvnieku izcelsmes blakusproduktus:

6.11. pārstrādā, ievērojot Eiropas Parlamenta un Padomes 2009.gada 21.oktobra Regulas (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (ES) Nr.1774/2002 (turpmāk – Regula Nr.1069/2009), nosacījumus un Eiropas Komisijas 2011.gada 25.februāra Regulā (ES)Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (turpmāk – Regula Nr.142/2011), noteiktās pārstrādes metodes un nosacījumus, lai novērstu slimības ierosinātāja izplatīšanās iespēju;

6.12. sadedzina atbilstoši Regulas Nr.142/2011 VI pielikuma III nodaļas 1.iedaļas prasībām ar Valsts vides dienestu saskaņotās vietās, ievērojot vides aizsardzības nosacījumus;

6.13. aprok dienesta reģistrētā kapsētā atbilstoši normatīvajos aktos par dzīvnieku kapsētu iekārtošanas, reģistrācijas, uzturēšanas, darbības izbeigšanas un likvidēšanas kārtību un aizsargjoslu noteikšanas metodiku ap dzīvnieku kapsētām noteiktajām prasībām.

6.2 Mežacūku izcelsmes blakusprodukti ir pirmās kategorijas materiāls. Cūku izcelsmes blakusprodukti ir otrās kategorijas materiāls."

4. Izteikt 10.3.apakšpunktu šādā redakcijā:

"10.3. izstrādā detalizētu pakļautības ķēdi, lai nodrošinātu ātru lēmumu pieņemšanas un īstenošanas procedūru. Pakļautības ķēdē iekļauj saikni starp dienestu un valsts pārvaldes iestādēm, kas iesaistītas slimības uzliesmojuma radīto seku novēršanā;".

5. Izteikt 19.11.2.apakšpunktu šādā redakcijā:

"19.11.2. dienesta pilnvarota veterinārārsta (turpmāk – pilnvarots veterinārārsts) veterinārās ekspertīzes atzinumu un to laboratorisko izmeklējumu rezultātus, kas veikti saskaņā ar slimību diagnostikas rokasgrāmatā noteikto kārtību. Mežacūku līķus vai nošauto mežacūku kautķermeņus, kuru laboratoriskie izmeklējumi par cūku mēra ierosinātāja klātbūtni ir pozitīvi, pārstrādā vai likvidē saskaņā ar šo noteikumu 6.1 un 6.2punktu;".

6. Papildināt noteikumus ar 19.11.3.apakšpunktu šādā redakcijā:

"19.11.3. nošauto mežacūku kautķermeņus, kuru laboratoriskie izmeklējumi par cūku mēra ierosinātāja klātbūtni ir negatīvi, atļauts izmantot pārtikas produktu ražošanai pēc termiskas apstrādes, kas garantē infekcijas slimības ierosinātāja iznīcināšanu. Šādus produktus aizliegts izvest ārpus Latvijas. Pārtikas produktu ražošanai neizmantojamas mežacūku kautķermeņa daļas pārstrādā vai likvidē saskaņā ar šo noteikumu 6.1 un 6.2punktu;".

7. Izteikt 28.3. un 28.4.apakšpunktu šādā redakcijā:

"28.3. kontrolē un uzrauga, lai cūku līķi saskaņā ar šo noteikumu 6.1 un 6.2punktu tiktu pārstrādāti vai likvidēti kā otrās kategorijas materiāls, novēršot slimības ierosinātāja izplatīšanās iespēju;

28.4. kontrolē un uzrauga, lai cūkgaļa, kas iegūta laikposmā no iespējamā slimības ierosinātāja iekļūšanas novietnē līdz ierobežojumu noteikšanai, saskaņā ar šo noteikumu 6.1 un 6.2punktu tiek pārstrādāta vai likvidēta kā otrās kategorijas materiāls, novēršot slimības ierosinātāja izplatīšanās iespēju;".

8. Izteikt 28.6.apakšpunktu šādā redakcijā:

"28.6. kontrolē, lai visi dzīvnieku izcelsmes blakusprodukti, kas ir piesārņoti ar slimības ierosinātāju, saskaņā ar šo noteikumu 6.1 un 6.2punktu tiktu pārstrādāti kā otrās kategorijas materiāls, bet vienreizējās lietošanas materiāli tiktu iznīcināti;".

9. Izteikt 61.punktu šādā redakcijā:

"61. Pēc oficiāli apstiprinātas slimības diagnozes par mežacūku saslimšanu ar cūku mēri valsts galvenais pārtikas un veterinārais inspektors, ievērojot ekspertu grupas sniegto informāciju par savvaļas cūku migrāciju, kā arī klimatisko un ģeogrāfisko apstākļu īpatnības, cūku mēra izplatīšanās iespējamību un apdraudējumus, nosaka karantīnas teritoriju."

Ministru prezidents                              Valdis Dombrovskis

Zemkopības ministre Laimdota Straujuma